Inešu pagasts

Inešu pagasts ir viena no Cēsu novada administratīvajām teritorijām. Robežojas ar sava novada Kaives un Vecpiebalgas pagastiem un Madonas novada Jumurdas un Liezēres pagastiem. Pagasta centrs atradās Inešos. 

 Daba 
 Hidrogrāfija 
 Upes  
Dzirnavupīte, Laskate, Liedes strauts, Nedzīte, Ogre, Orisāre, Pāvīte, Sustala.

 Ezeri 
Bezdibens, Briņģu ezers, Ilzītes ezers, Inesis, Kumeļezers, Nedzis, Pāvītes ezers, Sivēns, Tauns, Vārnezers.

 Vēsture 
1945. gadā Vecpiebalgas pagasta dienvidu daļā izveidoja Inešu ciema padomi. 1954. gadā Inešu ciemam pievienoja daļu likvidētā Cirstu ciema. 1990. gadā ciemu reorganizēja par pagastu Cēsu rajona sastāvā. 2009. gadā pagastu kā administratīvo teritoriju iekļāva Vecpiebalgas novadā. 2021.gada Vecpiebalgas novadu iekļāva Cēsu novadā.

 Pieminekļi 
 Vecpiebalgas muižas apbūve
 Muižas pils
 Muižas leduspagrabs
 Muižas magazīna
 Vecdauguņu senkapi (Smēdes kalniņš)
 Orizoru senkapi
 Lodēnu senkapi
 Pīļupītes apmetne
 Jāņkalna senkapi (Zviedru kapi)
 Vecpiebalgas senkapi (Krievu, Krīvu kapi)

Pagastā atrodas arī Cirstu muižas kungu māja, ko 1886. gadā ķieģeļu neogotikas stilā cēlis pēdējais muižas īpašnieks M. fon Strandmanis. Iekārtota viesu māja.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Apdzīvotās vietas 
Alitēni, Bitēni, Briņģi, Cirsti, Čolēni, Grinēni, Ineši, Kaļvi, Kauguļi, Krūmēni, Ļavāni, Naurēni, Paulēni, Raunas, Reinkaļvi, Sāvas, Sviļi, Ūdrēni.

 Ievērojamas personības 
 Arturs Bērziņš (1882—1962), latviešu publicists, teātra vēsturnieks un kritiķis. Latvijas Nacionālā teātra direktors (1925—1937).
 Elza Stērste (1885—1976), latviešu dzejniece un skolotāja.

 Saimniecība 
 Transports 
Caur pagastu kursē vairāki autobusi Cēsu, Vecpiebalgas, Ērgļu un Daugavpils virzienos.

 Izglītība un kultūra 
Pagastā atrodas Inešu pamatskola, pasta nodaļa, estrāde, kā arī viesu nams.

 Atsauces 

 Ārējās saites 

Kategorija:Vidzeme
Ineszu